**ОБАВЕШТЕЊЕ И ПРИСТАНАК НА ОБРАДУ ПОДАТАКА О ЛИЧНОСТИ У СЛУЧАЈУ ПОДНОШЕЊА ЗАХТЕВА ЗА ПОВРАЋАЈ НОВЧАНИХ СРЕДСТАВА**

На основу члана 32. став 3. Одлуке о јавном градском и приградском превозу путника на територији града Ниша ( „Службени лист Града Ниша“, број 1/2006-пречишћен текст, 18/2017, 26/2023, 151/2024 и 67/2025) и Решењем посл.бр. 916-1/2025-03 од 20.06.2025. године Градско веће Града Ниша донело је одлуку да ће услуга превоза у јавном градском и приградском превозу путника на територији Града Ниша бити бесплатна почевши од 01.07.2025.године.

Ради подношења захтева за повраћај новчаних средстава уплаћених на електронски новчаник и NiCard мобилну апликацију неопходно је да се приступи прикупљању одређених податка о личности, који укључују: име и презиме, ЈМБГ, адресу пребивалишта, адресу електронске поште, број телефона, број текућег рачуна у банци.

Као рукововалац подацима ЈКП Дирекција за јавни превоз Града Ниша, ( у дељем тексту: Дирекција) дужна је да поступа у складу са позитивним прописима Републике Србије и да корисницима обезбеди највиши ниво професионалног поступања када је чување података о личности у питању.

У складу са чланом 15. Закона о заштити података о личности (,,Сл. гласник РС“ 97/2008, 104/2009, 68/2012, 107/2012), обавештавамо Вас о следећем:

Oбрада, прикупљање, бележење и разврставње података о личности врши се у сврху остваривања права на повраћај новчаних средстава, а све у складу са Законом о заштити података о личности ( ,, Сл. Гласник РС'' , бр.87/2018).

Подаци о личности биће третирани као поверљиве информације. Приступ подацима имаће само запослени који, с обзиром на послове које обављају у Дирекцији, треба да буду упознати са њима и то у обиму који је неопходан.

Давање сагласности за обраду података о личности је добровољно. Сагласност може бити опозвана писмено или усмено на записник. Обрада података је недозвољена после опозива пристанка.

У вези са обрадом података о личности обезбеђена су следећа права:

**Право на приступ**- право да се захтевају информације о томе да ли Дирекција обрађује податке о личности, као и приступ тим подацима. Дирекција ће доставити копију података које обрађује на захтев корисника.

**Право на исправку** **и допуну**- право које корисницима омогућава исправку нетачних података и/ или право да непотпуне податке о личности допуне, уз давање додатне изјаве. Лица одговорна за обраду података су дужна да без одлагања реше захтеве и осигурају тачност података.

**Право на брисање података**- право које корисницима омогућава брисање података у следећим случајевима:

* Ако подаци више нису неопходни за остваривање сврхе због које су прикупљени или обрађени;
* У случају повлачења пристанка на основу кога се обрада вршила, а нема другог правног основа за обраду
* Ако се уложи приговор на обраду података о личности у складу са Законом о заштити података о личност

**Право на ограничење обраде личних података-** право да се обрада података ограничи, ако је испуњен један од следећих случајева:

* Ако корисник оспорава тачност података о личности, у року који омогућава проверу тачности података о личности
* Ако је обрада података незаконита, корисник може затражити ограничење обраде података уместо брисање
* Ако у Дирекцији нису више потребни подаци о личности за остваривање сврхе обраде, али их корисник захтева у циљу подношења, остваривања или обраде правних захтева

**САГЛАСНОСТ**

Ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и презиме), својим потписом потврђујем да сам прочитао/ла и разумео/ла ово обавештење о обради података о личности и да дајем сагласност да Дирекција може да обрађује, односно прикупља, бележи и разврстава моје податке о личности у складу са овим Обавештењем и важећим законима и прописима.

Датум: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис даваоца сагласности